./data/phi0914/phi00121/phi0914.phi00121.perseus-lat1.xml
quae si ita sunt, fieri non potuit ut P  Cornelius Ti  Sempronius       consules fuerint ad quos et principio oppugnationis legati Saguntini missi sint       et qui in suo magistratu cum Hannibale, alter ad Ticinum amnem, ambo aliquanto       post ad Trebiam, pugnaverint  aut omnia breviora aliquanto fuere, aut Saguntum principio anni quo       P  Cornelius Ti  Sempronius  consules fuerunt non coeptum oppugnari est sed captum  nam excessisse pugna ad Trebiam in annum Cn  Servili et C  Flamini       non potest, quia C  Flaminius Arimini consulatum iniit, creatus a Ti  Sempronio       consule, qui post pugnam ad Trebiam ad creandos consules Romam        cum venisset, comitiis perfectis ad exercitum in  hiberna rediit